ຕາມນັ້ນແລ້ວ, ສະຫະພາບເອີຣົບ ຈະສະໜັບສະໜູນບັນດາການເຄື່ອນໄຫວໃນລະດັບຊາດ ແລະ ພາກພື້ນ, ເພື່ອເພີ່ມທະວີສ້າງຄວາມເຂັ້ມແຂງໃຫ້ລະບົບການສາທາລະນະສຸກໃນປະຈຸບັນ, ພ້ອມກັນນັ້ນຫຼຸດຜ່ອນຜົນສະທ້ອນດ້ານເສດຖະກິດ - ສັງຄົມໃຫ້ໜ້ອຍທີ່ສຸດ ຍ້ອນພະຍາດລະບາດ. ພາຍໃຕ້ຂອບແຜນການນີ້ ຢູ່ ຫວຽດນາມ, ອີຢູ ຈະສະໜັບສະໜູນການປະຕິບັດມາດຕະການຕ່າງໆ ເພື່ອຮັບມືກັບຜົນກະທົບຂອງການລະບາດພະຍາດ Covid. -19 ແລະ ປະຕິບັດສັນຍາການຄ້າເສລີຫວຽດນາມ - ອີຢູ (EVFTA) ໂດຍໄວ.
ໃນຖະແຫຼງການ, ທ່ານ Igor Driesmans - ເອກອັກຄະລັດຖະທູດ ສະຫະພາບເອີຣົບ ປະຈຳ ອາຊຽນ ໄດ້ເນັ້ນໜັກວ່າ: “ສະຫະພາບເອີຣົບ ແລະ ອາຊຽນ ແມ່ນບັນດາອົງການຈັດຕັ້ງພາກພື້ນທີ່ມີໄລຍະ 42 ປີແຫ່ງໃນການຮ່ວມມືສາມັກຄີ. ດ້ວຍການລະດົມຈຳນວນເງິນ 350 ລ້ານເອີໂຣ ເພື່ອສະໜັບສະໜູນບັນດາປະເທດ ອາຊຽນ, ສະຫະພາບເອີຣົບ ຈະສະແດງຄວາມມິດຕະພາບກັບປະຊາຊົນໃນພາກພື້ນ.”
ທ່ານ Igor Driesmans - ສະຫະພາບເອີຣົບ ປະຈຳອາຊຽນ ໄດ້ຢືນຢັນວ່າ EU ຈະສະໜັບສະໜູນ ບັນດາມາດຕະການຢ່າງແທດຈິງຂອງອາຊຽນ, ເພື່ອແກ້ໄຂຜົນກະທົບດ້ານການແພດ, ສັງຄົມ ແລະ ເສດຖະກິດໃນພາກພື້ນ. ທ່ານ Igor Driesmans ກ່າວວ່າ "ພວກເຮົາສາມາດເອົາຊະນະການແຜ່ລະບາດຂອງພະຍາດ Covid-19 ໂດຍການຮ່ວມມື, ຄວາມສາມັກຄີ ແລະ ການປະສານງານສາກົນ".
ເມື່ອບໍ່ດົນມານີ້, ກອງປະຊຸມອອນໄລ ອາຊຽນ - ອີຢູ ຄັ້ງທຳອິດກ່ຽວກັບພະຍາດ Covid-19 ໄດ້ຈັດຂຶ້ນໃນວັນທີ 20 ມີນາ. ທີ່ກອງປະຊຸມ, ບັນດາລັດຖະມົນຕີການຕ່າງປະເທດອາຊຽນ ແລະ ອີຢູ ໄດ້ເຫັນດີເພີ່ມທະວີການຮ່ວມມື, ແລກປ່ຽນປະສົບການ, ຮັກສາລະບົບຕ່ອງໂສ້ການສະໜອງທີ່ເປີດກວ້າງ ແລະ ເພີ່ມທະວີການຄົ້ນຄວ້າວິທະຍາສາດ.
ສະຫະພາບເອີຣົບ ຍັງໄດ້ຕັດສິນໃຈເປີດ 18 ໂຄງການຄົ້ນຄ້ວາ ແລະ ປ່ຽນໃໝ່ທີ່ໄດ້ຮັບການສະໜັບສະໜູນໂດຍ ສະຫະພາບເອີຣົບ (ມູນຄ່າ 48,5 ລ້ານເອີໂຣ) ໃນການຮ່ວມມືກັບບັນດາອົງການວິທະຍາສາດອາຊຽນ ກ່ຽວກັບການລະບາດຂອງພະຍາດ Covid-19, ໂດຍສະເພາະກ່ຽວກັບອຸປະກອນປ້ອງກັນພະຍາດ, ປັບປຸງແບບຈຳລອງການລະບາດຂອງພະຍາດ Covid-19, ເຕັກນິກການບົ່ງມະຕິພະຍາດຢ່າງໄວວາ, ພ້ອມທັງການປິ່ນປົວ ແລະ ສັກຢາວັກຊີນ.
ຄຳຮຸ່ງ